b'\n_START_ARTICLE_\nHeluna Ammu\n_START_PARAGRAPH_\nHeluna Ammu (engl. Clarabelle Cow) on Disneyn sarjakuva- ja animaatiohahmo._NEWLINE_H\xc3\xa4n on Polle Koninkauluksen tytt\xc3\xb6yst\xc3\xa4v\xc3\xa4 ja yksi Minni Hiiren parhaista yst\xc3\xa4vist\xc3\xa4. Heluna on seurustellut my\xc3\xb6s Hessu Hopon kanssa. Heluna ei ole koskaan ollut Yhdysvalloissa kuin sivuhahmona, mutta hahmo on kuitenkin suosittu Italiassa. Heluna Ammu esiintyi ensimm\xc3\xa4isen kerran jo vuonna 1928, joten Heluna kuuluu Disneyn vanhimpiin hahmoihin. Helunan esimuoto, jollainen esiintyi my\xc3\xb6s alun perin Mikki-piirretyiss\xc3\xa4, on jopa Mikki\xc3\xa4 vanhempi. Se esiintyi Alice-piirretyss\xc3\xa4 jo vuonna 1926.'